सरकारी बस में पकड़ी मुक्तसर भेजी जा रही भुक्की की खेप
कटड़ासे बठिंडा जा रही पैप्सू रोड ट्रांसपोर्ट कार्पोरेशन (पीआरटीसी) बस में रखे बैग में 4 किलो 800 ग्राम भुक्की पकड़ी है। पुलिस ने वीडियोग्राफी कर ड्राइवर की बैक साइड सीट पर बैग में काले लिफाफे में बांधी भुक्की बरामद की। बस ड्राइवर ड्राइवर सुखचैन सिंह निवासी कोट भाई मुक्तसर का रहने वाला है। थाना प्रभारी सुदेश कुमार ने बताया कि एएसआई राम भजन के नेतृत्व में पुलिस पार्टी ने अमृतसर-जम्मू राष्ट्रीय हाईवे स्थित अड्डा मलिकपुर चौक में नाका लगाया था। इस दौरान कटड़ा से अमृतसर को जाने वाली पीआरटीसी की बस को रोककर चेकिंग की।
ड्राइवरसीट के पीछे पड़ा था काले रंग का बैग
चेकिंगके दौरान ड्राइवर सीट के पीछे पड़े काले रंग के लिफाफे में 4 किलो 800 ग्राम भुक्की चूरा पोस्त बरामद की। पुलिस के पूछने पर पहले ड्राइवर कहता रहा कि यह बैग उसका नहीं है। लेकिन, सख्ती से पूछताछ में पता चला कि जेएंडके से भुक्की को मुक्तसर में किसी को सप्लाई करना था। पुलिस ने ड्राइवर को गिरफ्तार कर लिया है।
कटड़ा से वाया अमृतसर हो बठिंडा जा रही थी बस
पुलिस ने बढ़ाई गश्त
डमटालऔर मोहटली एरिया में लगातार नशा बरामद होने पर पुलिस ने गश्त बढ़ा दी है। डीएसपी मेघनाथ चौहान ने बताया कि गत दिवस पुलिस ने 16.9 ग्राम चरस के साथ एक व्यक्ति को डमटाल के मोहटली रैंप से गिरफ्तार किया था। आरोपी से इस बाबत पूछताछ की जा रही है कि उसने चरस कहां से खरीदी या इसे सप्लाई तो नहीं करना था। चौहान ने बताया कि नशीले पदार्थ का अवैध कारोबार करने वालों के खिलाफ पुलिस का अभियान डेली जारी रहेगा।
hin_Deva hin_Deva hin_Deva hin_Deva awa_Deva hin_Deva hin_Deva